Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 2 Pv 385/11/7702	Humenné, 21.3.2013
EEČ : 2-55-41-2013

U Z N E S E N I E

Trestná vec:	obvinený XXXXX  
Prečin:	výtržníctva podľa § 364 ods. 1 písm. a/, ods. 2  písm. a/ Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX XXXXX, Slovensko
Obsahom zmieru je:
 a./  Peňažná suma určená na všeobecné prospešné účely  200,- Eur
 b./  Suma odovzdaná štátu na peňažnú pomoc obetiam trestnej činnosti 50 % t.j.  
        100,- Eur a 50 % t.j. 100,- Eur patrí M.V. Centru sociálnej a opatrovateľskej 
        starostlivosti neziskovej organizácií, so sídlom Duchnovičová  č. 22, XXXXX.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-625/HE-HE-2011.
že dňa 14. 02. 2011  v čase okolo 15.00 hod. v obchodnom dome Laborec v Humennom po predchádzajúcom slovnom konflikte fyzický napadol XXXXX takým spôsobom, že ho najmenej 4 krát udrel  päsťou  do oblasti tvare, následne ho rukami stiahol na zem, kde ho najmenej 10 krát kopol do oblasti hlavy, rebier, brucha a predlaktia rúk a potom keď sa mu podarilo utiecť tak ho znovu dobehol, chytil ho za vetrovku, ktorú mu roztrhal, stiahol ho opätovne na zem, kde ho opäť  kopal a udieral do oblasti temena hlavy, pričom mu rozbil náramkové hodinky Seculus, čím mu spôsobil zranenie   s dobou liečenia do 7dní. 

Odôvodnenie: 
	Uznesením povereného príslušníka OO PZ v Humennom sp. zn. ORP 625/HE-EH-2011 zo dňa 14. 07. 2012 bolo začaté trestné stíhanie a súčasne vznesenie obvinenie XXXXX pre prečin výtržníctva podľa § 364 ods. 1 písm. a/ Tr. zák. a prečin ublíženia na zdraví podľa § 156 Tr. zák.  na tom skutkovom základe, ako je uvedené vo výrokovej časti tohto uznesenia. 
	   Obvinený XXXXX  vyhlásil, že skutok pre ktorý je stíhaný spáchal  tak ako je to uvedené v uznesení povereného príslušníka OO PZ XXXXX  o vznesení obvinenia, pričom svoje konanie úprimne ľutuje. Pokiaľ ide o náhradu škody  túto vysporiadal v celom rozsahu. Poškodenému Davidovi Forejtovi uhradil škodu 
vo výške 1 148,-35 € pozostávajúcu z bolestného a ostatnej vecnej škody. Takisto uhradil škodu Všeobecnej zdravotnej poisťovni vo výške 152,61,- €.
	    Okrem vlastného priznania je obvinený XXXXX  zo spáchania skutku usvedčovaný výpoveďou pošk.  XXXXX, ktorý uviedol, že obv. XXXXX ho kritického dňa fyzický napadol tak, že ho udieral  päsťami do oblasti tváre a to najmenej štyrikrát, následne ho rukami stiahol na zem, kde ho najmenej 10 krát kopol do oblasti hlavy, rebier, brucha a rúk, čím mu spôsobil zranenie na následky ktorého sa liečil a bol práceneschopný. Okrem toho mu pri incidente poškodil osobné veci. 
Svedok XXXXX uviedol, že videl ako obv. XXXXX udrel trikrát päsťou pošk. Forejta do oblasti hlavy a tiež videl, že ho  nohou kopol najmenej dva krát až trikrát keď ležal na zemi. Potom sa David XXXXX XXXXX vytrhol a utekal preč, avšak asi po 6 m videl poškodeného opäť na zemi a XXXXX pokračoval v útoku na jeho osobu až kým ich nejakí ľudia  neroztiahli od seba. 
	Na posúdenie charakteru zranenia a doby liečenia u poškodeného XXXXX bol do konania pribratý znalec z odboru zdravotníctva XXXXX. Zo znaleckého posudku vyplýva, že poškodený pri incidente utrpel zranenia a to pohmoždenie strednej tretiny predlaktia vpravo stredne ťažkého stupňa, pohmoždenie predlaktia vľavo v oblasti zápästia ľahkého stupňa  a pohmoždenie hlavy v oblasti čela vľavo ľahkého stupňa dobou liečenia v trvaní 12 dní po ktorú dobu bol poškodený obmedzený v obvyklom spôsobe života. Zranenie nevytvorilo predpoklady pre vznik trvalých následkov. 
	Na podklade podnetu obhajoby bol do konania pribratý Ústav súdneho lekárstva a medicínskych expertíz Jesseniovej lekárskej fakulty UK Martin, ktorý potvrdil  charakter zranenia u pošk. XXXXX tak ako  ho určil znalec XXXXX, ale pokiaľ ide o dobu liečenia  a obmedzenie v obvyklom spôsobe života túto stanovil do 7 dní.  Výsledne poranenie na tele poškodeného XXXXX svojím  rozsahom, charakterom,  nezodpovedali údajom  o spôsobe a intenzite  predmetného útoku voči pošk. XXXXX. Ak by poškodený XXXXX bol opakovane kopnutý do hlavy /najmenej 10 krát a potom opäť na zemi/, v takom prípade je možné predpokladať omnoho závažnejšie poranenia v oblasti hlavy /vonkajšie poranenie okrem podliatiny aj odreniny, rany tržné či tržnozhmoždené, možné poranenie skeletu hlavy a aj poranenie vnútrolebečné.
	V danom prípade u pošk. XXXXX mohli byť opakované kopance na  anatomickú oblasť hlavy čiastočne vychytené  nastavením rúk a predlaktí, ale  množstvo kopnutí  do hlavy bolo podstatne nižšie, než je uvedené vo výpovediach, resp. ak ku kopnutiu do hlavy poškodeného vôbec došlo,  intenzita násilia kopancov bola len veľmi mierna.
	Vzhľadom na vyššie uvedené skutočnosti  znaleckého dokazovania bol potom obv. XXXXX povereným príslušníkom OO PZ XXXXX upozornený na  kvalifikáciu len podľa § 364 ods. 1 písm. a/ Tr. zák. 
	O spáchaní skutku obvineného svedčia aj pripojené listinné dôkazy a to lekárske správy, úradné záznamy a pod. 
	Preskúmaním spisového materiálu som zistila, že v predmetnej veci sa koná o prečine za ktorý  zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 
           Obvinený a poškodený uzavreli dňa  07. 03. 2013 na Okresnom súde v Humennom  pred  mediačným úradníkom  dohodu o zmieri v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. Poškodenému bude  škoda plne hradená
           Obvinený XXXXX XXXXX slobodne, vážne zrozumiteľne a určito vyhlásil, že spáchal skutok pre ktorý je stíhaný. Dňa 07. 03. 2013  zložil na účet Okresnej prokuratúry v Humennom  peňažnú sumu vo výške 200,- Eur určenú  na všeobecne prospešné účely s tým, že 50% sumy 100,- Eur patrí štátu na peňažnú pomoc poškodeným   a druhá polovica, teda 100,- Eur   patrí  M.V. Centru sociálnej a opatrovateľskej  starostlivosti neziskovej organizácií, so sídlom Duchnovičová  č. 22, XXXXX.
           Obvinený a poškodený s týmto spôsobom vybavenia veci vyslovili súhlas.
           Vzhľadom na okolnosti spáchaného prečinu, mieru zavinenia obvineného XXXXX a osobu obvineného, ktorý doposiaľ nebol súdne trestaný. V mieste trvalého je hodnotený kladne, doposiaľ nebol riešený, ani v priestupkovom konaní   považujem preto taký  spôsob rozhodnutia za dostačujúci a preto som rozhodla tak, ako je uvedené vo výrokovej časti tohto rozhodnutia.  

Poučenie: 
Proti tomuto uzneseniu sťažnosť nie je prípustná. 

JUDr. Magdaléna Sujová
prokurátorka